CELEX: 62012TB0341
Language: et
Date: 2012-11-16 00:00:00
Title: Kohtuasi T-341/12 R: Üldkohtu presidendi 16. novembri 2012 . aasta määrus — Evonik Degussa versus komisjon (Ajutiste meetmete kohaldamine — Konkurents — Otsuse, milles komisjon tuvastab kartellikokkuleppeid keelustavate sätete rikkumise, avaldamine — Taotluse, millega taotletakse komisjonile tema koostööteatise kohaselt esitatud teabe konfidentsiaalset töötlemist, rahuldamata jätmine — Huvide kaalumine — Kiireloomulisus — Fumus boni iuris)

26.1.2013   
            
            
               ET
            
            
               Euroopa Liidu Teataja
            
            
               C 26/49
            
         Üldkohtu presidendi 16. novembri 2012. aasta määrus — Evonik Degussa versus komisjon
   (Kohtuasi T-341/12 R)
   (Ajutiste meetmete kohaldamine - Konkurents - Otsuse, milles komisjon tuvastab kartellikokkuleppeid keelustavate sätete rikkumise, avaldamine - Taotluse, millega taotletakse komisjonile tema koostööteatise kohaselt esitatud teabe konfidentsiaalset töötlemist, rahuldamata jätmine - Huvide kaalumine - Kiireloomulisus - Fumus boni iuris)
   2013/C 26/100
   Kohtumenetluse keel: saksa
   
      Pooled
   
   
      Hageja: Evonik Degussa GmbH (Essen, Saksamaa) (esindajad: advokaadid C. Steinle, M. Holm-Hadulla ja C. von Köckritz)
   
      Kostja: Euroopa Komisjon (esindajad: C. Giolito, M. Kellerbauer ja G. Meessen)
   
      Ese
   
   Taotlus lükata edasi komisjoni 24. mai 2012. aasta otsuse K(2012) 3534 lõplik täitmine, millega jäetakse rahuldamata taotlus, milles hageja palub konfidentsiaalset töötlemist (juhtum COMP/38.620 — vesinikperoksiid ja perboraat) ning taotleb ajutiste meetmete kohaldamist, mis seisnevad selles, et Üldkohus kohustab hoidma konfidentsiaalsena hagejat puudutavad teatavad andmed seoses komisjoni 3. mai 2006. aasta otsuse 2006/903/EÜ [EL] artikli 81 ja EMP lepingu artikli 53 kohase menetluse kohta (juhtum COMP/F/C.38.620 — Vesinikperoksiid ja perboraat) (ELT L 353, lk 54) üksikasjalikuma versiooniga.
   
      Resolutsioon
   
   
               1.
            
            
               Lükata edasi komisjoni 24. mai 2012. aasta otsuse K(2012) 3534 lõplik, millega jäetakse rahuldamata Evonik Degussa GmbH konfidentsiaalsena töötlemise taotlus, mis on esitatud Euroopa Komisjoni presidendi 13. oktoober 2011. aasta otsuse 2011/695/EL ärakuulamise eest vastutava ametniku ülesannete ja pädevuse kohta teatavates konkurentsimenetlustes artikli 8 alusel (juhtum COMP/38.620 — vesinikperoksiid ja perboraat), täitmine.
            
         
               2.
            
            
               Kohustada komisjoni mitte avaldama tema veebisaidil või kusagil mujal või mitte tegema kolmandatele isikutele kättesaadavaks hagejat puudutavas osas komisjoni 3. mai 2006. aasta otsuse 2006/903/EÜ [EL] artikli 81 ja EMP lepingu artikli 53 kohase menetluse kohta Akzo Nobel NV, Akzo Nobel Chemicals Holding AB, EKA Chemicals AB, Degussa AG, Edison SpA, FMC Corporation, FMC Foret S.A., Kemira OYJ, L'Air Liquide SA, Chemoxal SA, Snia SpA, Caffaro Srl, Solvay SA/NV, Solvay Solexis SpA, Total SA, Elf Aquitaine SA ja Arkema SA vastu (juhtum COMP/F/C.38.620 — Vesinikperoksiid ja perboraat) üksikasjalikum versioon kui see versioon, mis avaldati 2007. aasta septembris tema konkurentsi peadirektoraadi veebisaidil.
            
         
               3.
            
            
               Kohtukulude kandmine otsustatakse edaspidi.